О Б Щ И Н С К И   С Ъ В Е Т    П Е Р Н И К

Р Е Ш Е Н И Е  № 966
от 26.03.2026 г.
За предприемане фактически и правни действия за придобиване на нови акции от капитала на МБАЛ „Рахила Ангелова“ АД, гр. Перник

На основание чл.21, ал.1, т.8, във връзка с т.9, т.23 и ал.2, чл.20, във връзка с чл.17 ал.1 т.1 от ЗМСМА и съгласно чл.32 т.2 от Наредба №11 за реда за учредяване и упражняване правата на Община Перник в публичните предприятия и търговски дружества с общинско участие в капитала
ОБЩИНСКИ СЪВЕТ РЕШИ:

1. Дава съгласие Община Перник да предприемe фактически и правни действия за придобиване на нови акции от капитала на МБАЛ „Рахила Ангелова“ АД, регистрирано в Търговския регистър и регистъра на ЮЛНЦ с ЕИК-113513858, със седалище и адрес на управление на дейността: гр. Перник, общ. Перник, обл. Перник, ул. „Брезник“ №2, по реда и съгласно изискванията на Търговския закон.

2. При увеличение капитала на МБАЛ „Рахила Ангелова“ АД по реда и изискванията на Търговския закон, Община Перник да придобие нови акции на стойност до 505 456,00 € /петстотин и пет хиляди четиристотин петдесет и шест евро и нула евроцента/, стойност в лева 988 586 лв. /деветстотин осемдесет и осем хиляди петстотин осемдесет и шест лева и нула стотинки/, включително.

3. На основание чл.60 /1/ от АПК допуска предварително изпълнение с оглед високия обществен интерес от нуждата от своевременно осигуряване на средствата за МБАЛ „Рахила Ангелова“.
Решението е прието на заседание на Общинския съвет, проведено на 26.03.2026г., Протокол № 3 т. 20 от дневния ред и е подпечатано с официалния печат на Общинския съвет.
ПРЕДСЕДАТЕЛ:
 /Д. ЗАХАРИЕВ/

